CELEX: C2005/229/58
Language: lv
Date: 2005-09-17 00:00:00
Title: Lieta T-256/05: Prasība pret Eiropas Parlamentu, ko Fernanda Ehrhardt-Avancini iesniedza 2005. gada 1. jūlijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/27
            
         Prasība pret Eiropas Parlamentu, ko Fernanda Ehrhardt-Avancini iesniedza 2005. gada 1. jūlijā
   (Lieta T-256/05)
   (2005/C 229/58)
   tiesvedības valoda — franču
   Eiropas Kopienu Pirmās instances tiesā 2005. gada 1. jūlijā izskatīšanai ir iesniegta prasība pret Eiropas Parlamentu, ko cēla Fernanda Ērharde-Avančini [Fernanda Ehrhardt-Avancini], ar dzīvesvietu Luksemburgā, kuru pārstāv Žoržs Vandersandens [Georges Vandersanden], Lora Levī [Laure Levi] un Kjāra Ronci [Chiara Ronzi], advokāti.
   Prasītājas prasījumi Pirmās instances tiesai ir šādi:
   
               1)
            
            
               atcelt iecēlējinstitūcijas (II) lēmumu, ar kuru tiek noraidīts viņas lūgums atjaunot 207 stundas un 30 minūtes, kas ir atskaitītas no viņas atvaļinājuma un sekojoši no viņas algas/pensijas;
            
         
               2)
            
            
               aprēķināt nokavējuma procentus;
            
         
               3)
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   Uz lietā norādīto faktu brīdi prasītāja bija Eiropas Parlamenta ierēdne. Eiropas Parlaments 2004. gada 21. jūlijā nosūtīja viņai vēstuli, ar kuru informēja, ka sakarā ar prombūtni laikposmā no 2004. gada 28. maija līdz 2004. gada 11. jūlijam slimības dēļ no viņas atvaļinājuma tika atrēķinātas 207 stundas un 30 minūtes. Šo lēmumu Parlaments pieņēma pēc prasītājas pārbaudes, kuru veica neatkarīgs ārsts saskaņā ar Civildienesta noteikumu 59. pantu, kas parādīja, ka prasītāja bija spējīga veikt savus pienākumus. Vēlāko prasītājas lūgumu par atskaitīto stundu atjaunošanu Parlaments vienlīdz noraidīja.
   Savas prasības atbalstam prasītāja norāda uz Civildienesta 59. panta un Parlamenta iekšējo noteikumu pārkāpumu, motivējot, ka viņa ir bijusi pakļauta neatkarīga ārsta veiktai medicīniskai pārbaudei, pirms kuras viņu neizmeklēja kontrolējošais ārsts. Viņa vienlīdz norāda uz pamatošanas pienākuma, tiesību uz aizstāvēšanos un principa “patere quam ipse legem fecisti” pārkāpumu.